ગુજરાત સ્પોર્ટ્સ ઑથોરિટીમાં નડિયાદ અને ત્યાર બાદ નેશનલ સ્પોર્ટ્સ ઑથોરિટી પટિયાલમાં તાલીમ મેળવી હવે આંતરરાષ્ટ્રીય સ્પર્ધાઓમાં દેશનું પ્રતિનિધિત્વ કરતી સરિતા ગાયકવાડની રમત પ્રત્યેની લગનનો અંદાજ એ વાત પરથી લગાવી શકાય છે કે, છેલ્લાં ૧ વર્ષથી તે પરિવારને મળી નથી, પરંતુ હવે જકાર્તા એશિયન ગેમ્સમાં ગોલ્ડ મેડલ મેળવ્યાં બાદ પરિવાર સાથે એક આખો મહિનો વિતાવવા ૮મી સપ્ટેમ્બરે એટલે કે ‘અભિયાન’નો આ અંક આપના હાથમાં હશે ત્યારે સરિતા ડાંગ પહોંચી ચૂકી હશે.